कार्यक्रम की अध्यक्षता छग प्रदेश साहू संघ के उपाध्यक्ष डॉ. निरेन्द्र साहू ने सामाजिक संगठन का विस्तार से जानकारी देते हुए समाजिक संगठन की एकता बनाए रखते हुए सामाजिक संगठन को समय देने वाले लोगों को पदाधिकारी बनने का सलाह दिया। कार्यक्रम को संबोधित करते हुए दुर्ग जिले के जिला अध्यक्ष अयोध्या प्रसाद साहू ने कहा कि इस तरह के आयोजन के लिए तहसील साहू संघ डोंगरगांव की प्रशंसा भी किए। उन्होंने समाज के लोगों के आर्थिक शैक्षणिक व राजनैतिक विकास पर सुझाव भी दिए। कार्यक्रम को नगर पंचायत अध्यक्ष संध्या साहू, संरक्षक भावदास साहू, प्रमुख सलाहकार पीडी साहू के अलावा खुले परिचर्चा में शिवराम साहू परिक्षेत्रीय अध्यक्ष, अलखराम साहू, बालकृष्ण गंजीर ने भी अपने अपने विचार रखे।